laion/Wikipedia-Exotic huggingface dataset:
לורן לפקוס

דורותיאה לורן אלגרה לפקוס (באנגלית: Dorthea Lauren Allegra Lapkus; נולדה ב-6 בספטמבר 1985) היא שחקנית, מדבבת וקומיקאית אמריקאית. מוכרת בעיקר מתפקידה בסדרה "כתום זה השחור החדש". לפקוס נולדה באוונסטון, אילינוי שבארצות הברית, למשפחה נוצרית ממוצא ליטאי, יווני וסרבי. היא למדה בתיכון אוונסטון, ולמדה שיעורי אלתור בתיאטרון. לאחר מכן המשיכה ללמוד באוניברסיטת דפול שבשיקגו וממנה הוענק לה תואר באנגלית ב-2008, תוך שהיא עושה הופעות אימפרוביזציה בלילות. היא סיימה את לימודיה ב-2008 ועברה לניו יורק, שם החלה להופיע ב-"Upright Citizens Brigade Theatre". תפקידיה הראשונים היו במספר פרסומות ובפינה בתוכנית האירוח, "ג'ימי קימל לייב". לאחר מכן התחילה להופיע בסרטים, פודקאסטים ותוכניות שונות. ב-2012 הופיעה בסדרה הקומית "איפה את, צ'לסי?", לצד לורה פריפון. שיחקה גם בסיטקום "שוות בקליבלנד". ב-2013 שיחקה בסדרה "כתום זה השחור החדש", בתור הסוהרת סוזן פישר והמשיכה להופיע גם בעונה הבאה. בשנה שלאחר מכן שיחקה בסרטו הקומי של פרנק קורצ'י, "תקועים בחופשה" בו כיכב אדם סנדלר. ב-2015 שיחקה בסרט שובר הקופות "עולם היורה" בתור ויויאן, אחראית בקרה העובדת לצד השחקן ג'ייק ג'ונסון. באותה שנה שיחקה בתור ג'וי בסיטקום "Clipped". דיבבה את מטילדה במשך 3 עונות בסדרת האנימציה "פן זירו - גיבור במשרה חלקית", מבית ערוץ דיסני XD. ב-2016 דיבבה בסדרת האנימציה "אבא אמריקאי" והמשיכה גם בעונה שאחריה. היא דיבבה מספר דמויות בסדרת האנימציה "הרפתקאות פין וג'ייק", מבית קרטון נטוורק. דיבבה גם בסדרה "אנימלס" בHBO. באותה שנה השתתפה בתוכנית המציאות "מטבחי הגיהנום" של השף גורדון רמזי. החל מ-2017 שיחקה בסדרה הקומית "נופל וקם", בתפקיד ג'יס. בנוסף, שיחקה בשני פרקים בסדרה הקומית "ספר האורחים", לצד דני פודי, והתארחה בסיטקום "נכסים בשווי מיליוני דולרים". ב-2018 שיחקה את מילי בסרט הקומדיה "ווטסון והולמס", בבימויו של איתן כהן. שיחקה בפרק בסדרה הקומית "במשפחות הכי טובות", ובפרק אחד בסדרה "לוציפר". בנוסף בשנה זו, שיחקה בסרט הקומי "חיי כלב", ובתפקיד הראשי בסרט הקומי "החד קרן". בשנים 2018–2019 שיחקה בשבעה פרקים בסיטקום "המפץ הגדול", והופיעה בתור דניס בסרט "בין שני שרכים: הסרט" בכיכובו של זאק גאליפנאקיס. בשנת 2020 כיכבה בסרט הקומדיה "מיסי מסתבכת" מבית Netflix, לצד דייוויד ספייד, שיחקה בתפקיד קטן בסרטה של קליאה דובאל "עונת השמחות" ודיבבה את קווין בסדרת האנימציה "מספיק טוב". ב-3 במאי 2014 לפקוס התחתנה עם השחקן כריס אלוורדו. היא הודיעה על פרידתם ב-14 בפברואר 2016; הם התגרשו מאוחר יותר באותה שנה. ב-5 באוקטובר 2018 התחתנה בשנית עם השחקן מייק קאסל (אנ'). ב-18 במאי 2021 לפקוס הודיעה שהיא ובעלה מצפים לילדה. ב-23 ביולי 2021 נולדה בתה, הולי. מדיה וקבצים בנושא לורן לפקוס בוויקישיתוף אתר האינטרנט הרשמי של לורן לפקוס (באנגלית) לורן לפקוס, ברשת החברתית פייסבוק לורן לפקוס, ברשת החברתית אקס (טוויטר) לורן לפקוס, ברשת החברתית אינסטגרם לורן לפקוס, במסד הנתונים הקולנועיים IMDb (באנגלית) לורן לפקוס, באתר AllMovie (באנגלית) לורן לפקוס, במסד הנתונים הקולנועיים KinoPoisk (ברוסית) לורן לפקוס, באתר MusicBrainz (באנגלית) לורן לפקוס, באתר Discogs (באנגלית)
שנות ה-40 של המאה ה-16

שנות ה-40 של המאה ה-16 היו העשור החמישי של המאה ה-16, החלו ב-1 בינואר 1540 והסתיימו ב-31 בדצמבר 1549. פרק זה לוקה בחסר. אנא תרמו לוויקיפדיה והשלימו אותו. 29 באוגוסט 1541 – הטורקים העות'מאנים כובשים את בודה, בירת ממלכת הונגריה 24 בנובמבר 1542 – הכוחות האנגליים של הנרי השמיני מביסים את הצבא הסקוטי בקרב סולווי מוס 21 בפברואר 1543 – קרב ויינה דגה בין כוח אתיופי-פורטוגלי נוצרי לבין כוחות סולטנות אדאל המוסלמית, עם תיגבורת עות'מאנית 11 באפריל 1544 - קרב קרסולה - כוחות צבא צרפתים בפיקודו של פרנסואה דה בורבון והרוזן מאנגין מנצחים את כוחות האימפריה הרומית הקדושה וספרד בפיקודם של אלפונסו ד'אבלוס ד'אקינו והמרקיז דל ואסטו. 20 ביולי 1546 – פורצת המלחמה השמלקלדית – מלחמת הדתות בגרמניה 24 באפריל 1547 – קרב מילברג, סיום המלחמה השמלקלדית, מלחמת הדתות בגרמניה 6 בינואר 1540 – הנרי השמיני נושא לאישה את אן מקליווס 27 בספטמבר 1540 – אגודת ישו (הישועים) מקבלת צ'רטר מידי האפיפיור פאולוס השלישי 12 בפברואר 1541 – ייסוד העיר סנטיאגו בצ'ילה 8 במאי 1541 – ארננדו דה סוטו הופך לאירופאי הראשון שרואה את נהר המיסיסיפי 18 באוגוסט 1541 – ספינה פורטוגזית נסחפת לחופי הפרובינציה העתיקה היגו (Higo) שביפן 11 בספטמבר 1541 – שבטים של ילידים מחריבים את סנטיאגו דה צ'ילה, צ'ילה 9 בנובמבר 1541 – המלכה קתרין הווארד נאסרת במצודת לונדון 15 בפברואר 1542 – ייסוד העיר גוואדלחרה במקסיקו 1542 - במשלחת מטעם האפיפיור, מגיע פרנסיסקו חאווייר לגואה, ומקים בה מכללה להכשרת כמרים, שמפיצים את הנצרות להודו ויפן במהלך המשך העשור, ועשורים רבים לאחר מכן 28 בספטמבר 1542 – חואן רודריגס קבריו הוא האירופי הראשון המגיע לשטח המזוהה עם קליפורניה כיום 14 בדצמבר 1542 – הנסיכה מרי מוכתרת כמרי מלכת הסקוטים 9 בספטמבר 1543 – מרי סטיוארט מוכתרת "מלכת הסקוטים", בהיותה בת 9 חודשים 16 בינואר 1547 – איוון האיום מוכתר לצאר הרוסי 28 בינואר 1547 – אדוארד השישי בן ה-9 הופך למלך אנגליה עם מותו של אביו, הנרי השמיני 20 בפברואר 1547 – אדוארד השישי מוכתר למלך אנגליה במנזר וסטמינסטר פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 28 ביולי 1540 – תומאס קרומוול, אחת הדמויות הפוליטיות החשובות ביותר בזמן שלטונו של הנרי השמיני, מוצא להורג בהוראת המלך על בגידה באותו יום נושא הנרי את אשתו החמישית קתרין הווארד 13 בפברואר 1542 – קתרין הווארד, מלכת אנגליה ואשתו של הנרי השמיני, ובת לווייתה ג'יין בוליין מוצאות להורג פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 1543 - קופרניקוס מפרסם לראשונה את ה"קומנטלריוס" (אנ') אשר הציגה את המודל ההליוצנטרי לפיו השמש נמצאת במרכז מערכת השמש בעוד שכדור הארץ וכוכבי הלכת האחרים מקיפים את השמש במסלולים מעגליים. 1543 - אנדריאס וסאליוס מפרסם את ספרו, De humani corporis fabrica (אנ'), ספר אנטומיה שפורץ דרך בכך שמצליח להשתחרר מטעויות נפוצות שהתקבעו בתפיסה. 1546 - ג'ירולמו פרקסטורו משער בספרו, על הדבקה ומחלות מידבקות, כי המחלות נגרמות על ידי יצורים זעירים. השערה זו נותרת ללא מענה שנים ארוכות. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא שנות ה-40 של המאה ה-16 בוויקישיתוף Christianity, britannica היסטוריה של הרפואה, באתר אנציקלופדיה בריטניקה History of Microbiology - Hooke, van Leeuwenhoek, and Cohn, Biology LibreTexts Library
שבאב א-דאהרייה

מועדון ספורט שבאב א-דאהרייה (בערבית: شباب الظاهرية - צעירי דאהרייה) היא קבוצת כדורגל מהעיר דאהרייה, המשחקת בליגת העל הפלסטינית. אגודת הספורט שבאב א-דאהרייה הוקמה בשנת 1974. הקבוצה זכתה פעמיים באליפות הליגה של הגדה המערבית בעונת 13–2012 ובעונת 2014-15. הקבוצה משחקת באצטדיון הבינלאומי דורא. באצטדיון כ-18,000 מקומות ישיבה. אליפות ליגת העל הפלסטינית 2012-13 2014-15 גביע פלסטין 2011-12 ליגת העל הפלסטינית מסונפת להתאחדות לכדורגל של אסיה (באנגלית: Asian Football Confederation, ראשי תיבות AFC), ולכן קבוצות אשר מסיימות במקומות הראשונים זוכות להשתתף במפעלים הקבוצתיים של ההתאחדות. שבאב א-דאהרייה השתתפה בתחרות AFC Cup של ההתאחדות (AFC Champions League) בעונת 17–2016. במרץ 2016 שמונה שחקנים ערבים-ישראלים מהקבוצה, שהיו בדרכם למשחק בגביע אסיה מול קבוצת אל ווהדה הסורית, עוכבו בשדה התעופה בביירות ולא הורשו להיכנס ללבנון. שבאב א-דאהרייה באתר Soccerway אורי לוי, הדשא של השכן: שבאב דהריה והפספוס הגדול של הפועל ב"ש, באתר הארץ, 18 בספטמבר 2017 רז זהבי, ‏חשיפה: 8 שחקנים ערבים-ישראלים גורשו מלבנון, באתר ערוץ הספורט, 8 במרץ 2016 ערך זה הוא קצרמר בנושא הרשות הפלסטינית ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
העשור השני של המאה ה-1

העשור השני של המאה ה-1 הוא העשור שהחל ב-1 בינואר 10 והסתיים ב-31 בדצמבר 19. פרק זה לוקה בחסר. אנא תרמו לוויקיפדיה והשלימו אותו. 12 - הקיסר הרומי אוגוסטוס מורה על פלישה גדולה לגרמניה מעבר לריין. 17 - הקיסר הרומי טיבריוס שולח את גרמניקוס מזרחה כדי לנהל מסע צבאי נגד פרתיה. 10 - הפרובינקיה איליריקום מחולקת לפאנוניה ודלמטיה 12 - אניוס רופוס מתמנה לנציב ממלכת יהודה מטעם האימפריה הרומית. 19 באוגוסט 14 - אוגוסטוס, הקיסר הרומי הראשון, מת ומוכרז כאל. 18 בספטמבר 14 - טיבריוס, אשר היה בנו החורג של אוגוסטוס, מתמנה לקיסר האימפריה הרומית. 15 - ואלריוס גראטוס מתמנה לנציב ממלכת יהודה מטעם האימפריה הרומית. 17 - קפדוקיה הופך למחוז הרומי. 19 - הקיסר טיבריוס מגרש כ-4,000 יהודים מסיציליה. 19 - קשת ניצחון נבנית ברומא לגרמניקוס. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. 15 - הנהר טיבר מציף חלקים מרומא. 17 - רעידת אדמה באנטוליה הורסת את העיר סרדיס ופוגעת בכמה ערים נוספות. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא העשור השני של המאה ה-1 בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מונולית

מונולית הוא מצבה, פסל או צורה טבעית העשויה מאבן יחידה. מקורה של המילה במילה היוונית μόνος ("אחת" או "יחידה") ו-λίϑος ("אבן"). דוגמה ידועה למונולית היא אתר המורשת העולמית אולורו שבאוסטרליה. מונולית שחור משחק מוטיב מרכזי בסרטו של הבמאי סטנלי קובריק, 2001: אודיסיאה בחלל על פי תסריט המבוסס על סיפור קצר של ארתור סי. קלארק (שבעקבות הסרט הורחב לספר שלם). בסדרת הטלוויזיה סוכני S.H.I.E.L.D. נעשה שימוש בשלושה מונוליתים שמאפשרים שליטה במרחב, בזמן ובתודעה. מגדל השטן מונולית מאדים מונולית פובוס פניון דה גואטפה אובליסק מואי כלכליסט, חתיכת הר: המונוליטים הטבעיים הגדולים בעולם, באתר כלכליסט, 16 באפריל 2015 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
דולאפו אדלקה

דולאפו אדלקה (באנגלית: Dolapo Adeleke; נולדה ב-6 בספטמבר 1990), הידועה גם בשם לוואלה די היא במאית קולנוע ניגרית ומייסדת חברת ההפקות הניגרית: Doreen Media Africa. אדלקה נולדה ב-6 בספטמבר 1990 במדינת קאנו. היא החל לכתוב בגיל מוקדם, והוצאה לאור שני ספרים טרם לימודיה באוניברסיטה. היא למדה והתחנכה בעיר לאגוס, והיא סיימה תואר ראשון בלימודי תקשורת המונים מאוניברסיטת Covenant ב-2011. אדלקה ייסדה את חברת Doreen Media Africa ב-2014. ב-2016, היא הקימה את ערוץ הטלוויזיה LowlaDee TV. בריאיון לעיתון ThisDay עם העיתונאי בוסאיו אדיוקה הצהירה לראשונה בעיתון כי היא החלה לביים סרטים בגיל 21. ב-2016, הפיקה את סדרת הטלוויזיה המצליחה This is It אשר זכתה ללמעלה מ-300,000 צפיות, וקיבלה ביקורות נלהבות ושבחים רבים. ב-2012, היא נכללה ברשימת האוונגרד של היוצרים הניגרים הצעירים והמצליחים ביותר בתעשייה. שרה חסן ששיחקה בסרט Plan B קיבלה פרס קולנוע קניאתי כשחקנית הטובה ביותר. מדיה וקבצים בנושא דולאפו אדלקה בוויקישיתוף אתר האינטרנט הרשמי של דולאפו אדלקה דולאפו אדלקה, במסד הנתונים הקולנועיים IMDb (באנגלית) ביוגרפיה Sinmisola, Yusuf. "WCW OF THE WEEK – DOLAPO ADELEKE". אורכב מ-המקור ב-2018-07-30. נבדק ב-2018-10-08. admin (20 באוגוסט 2015). "8 Years After an Accident that Left Her with Permanent Facial Scars, Filmmaker LowlaDee Tells Her Inspiring Story". Bellanaija.com. {{cite web}}: (עזרה) Adekoya, Busayo (2014). "Nigeria: 'I Produced My First Film At 21'". admin (2016). "THE FILM BLOG: 'THIS IS IT' HAS OUR ATTENTION, AND LOWLADEE IS A QUIET STORM". admin (2016). "4 reasons you should binge-watch Lowladee's web series". Pulse.ng. Gotevbe, Victor (17 במרץ 2012). "YOUNG NIGERIANS MAKING THE DIFFERENCE". Vanguard.com. {{cite web}}: (עזרה) admin (2013). "A Tale of Love, Trust, Friendship and Restoration". BellaNaija.com. Iykon, Tolu (17 ביוני 2013). "FAB Film: Watch The Call by Lowladee". FabMagazine.com. אורכב מ-המקור ב-2018-07-30. נבדק ב-2018-10-08. {{cite web}}: (עזרה) Aniemeka, Chuka (18 בינואר 2017). "Entangled: Lowladee Is Working On A New Romantic Comedy TV Series". OnlineNigeria.com. אורכב מ-המקור ב-2017-03-25. נבדק ב-2018-10-08. {{cite web}}: (עזרה) admin (27 באוקטובר 2014). "BON AWARDS 2014: Authentic Winners List". Encomium Magazine. {{cite web}}: (עזרה) Sanusi, Hassan (2015). "Full list of nominees for Nigerian Entertainment Awards 2015". TheNet.ng. Izuzu, Chidumga (2014). "Rita Dominic, 'October 1', '30 Days in Atlanta', get nominations". Pulse.ng.
תומאס רוזאלס

ת'ומאס רוסלס ג'וניור (באנגלית: Thomas Rosales .Jr; נולד ב-3 בפברואר 1948) הוא שחקן קולנוע ופעלולן אמריקאי. הוא הופיע במעל 100 סרטים. הוא נולד בפברואר 1948 בעיר אל פאסו, טקסס. הוא שיחק לראשונה בסרט המלחמה על כוכב הקופים מ-1973, עליו לא קיבל קרדיט. לאורך השנים שיחק בסרטים רבים אך ברובם הוא משמש בתפקידים משניים וקטנים או כאנטגוניסט. ב-1983 שיחק בסרט רעם כחול ובאותה שנה השתתף בסדרה צוות לעניין. ב-1985 שיחק בסדרה מקגייוור ולאחר שנתיים הופיע בסדרה הקומית היפים והאמיצים ובסרט הנרדף של פול מייקל גלייזר בתפקיד צ'יקו. ב-1990 שיחק בסרט המדע הבדיוני רובוקופ 2 בתור צ'ט. באותה שנה שיחק בסרט הקומדיה שוטר בגן ילדים. ב-1993 שיחק בסרט אחרון גיבורי הפעולה וגם בסדרתו של צ'אק נוריס ווקר ובאותה שנה הופיע גם בסדרות תיקים באפלה, ד"ר קווין רופאה במערב ולויס וקלארק: הרפתקאותיו החדשות של סופרמן. ב-1994 שיחק בסרטו של ז'אן דה-בונט ספיד ובסרט הקומדיה השוטר מבוורלי הילס 3. אותה שנה הופיע בסדרת המדע הבדיוני של מייקל קרייטון ER. ב-1995 שיחק בסרט הפשע היט. בשנת 1996 שיחק בסרט האימה "פחד עד מוות 2". ב-1997 שיחק בסרטו של סטיבן ספילברג פארק היורה: העולם האבוד בתור קרטר, הנהג של דיטר סטארק (פיטר סטורמר). באותה שנה השתתף בסרט המדע הבדיוני גברים בשחור וגם בסרט הפעולה קון אייר, בסרט עימות חזיתי ובסרט סודות אל איי. ב-1999 הופיע בסדרת הערפדים אנג'ל. שנה אחריה שיחק בטראפיק של הבמאי סטיבן סודרברג. ב-2001 שיחק בקומדית הפשע אושן 11. ב-2003 שיחק בסרטו של גור ורבינסקי שודדי הקאריביים: קללת הפנינה השחורה. אותה שנה השתתף בסדרה רינו 911. ב-2008 שיחק בסרט הקומי סופרהירו. שנה לאחר מכן השתתף בסרט ברונו שהופק בידי סשה ברון כהן. ב-2012 שיחק בסדרה NCIS בתור פדרו הרננדז. ב-2014 שיחק בסרט המדע הבדיוני כוכב הקופים: השחר בתור גבר זקן. באותה שנה שיחק בסרט הפעולה הצורך במהירות בתור ואלט. שנה לאחר מכן שיחק במשברים בע"מ בתור נהר רכב זעיר. ב-2017 שיחק בסרט "The Beautiful Ones". תומאס רוזאלס, במסד הנתונים הקולנועיים IMDb (באנגלית)
קייטי מקגראת'

קייטי מקגראת' (באנגלית: Katie McGrath; נולדה ב-3 בינואר 1983) היא שחקנית קולנוע וטלוויזיה אירית, שזכתה להכרה על גילום מורגן פנדרגון בסדרה "מרלין" (2008–2012), בתור לוסי וסטנרה בסדרה הבריטית-אמריקאית מבית רשת NBC, "דרקולה" (2013–2014), בתור שרה בנט בסדרת אנתולוגיית האימה "סלאשר" (אנ') (2016), ובשל תפקידה בתור לינה לות'ר (אנ') בסדרת גיבורי העל "סופרגירל" (2016–2021). תפקידיה הקולנועיים כוללים את ליידי תלמה פורנס (אנ') בסרט הדרמה "וואליס ואדוארד" (2011), בתור זארה יאנג בסרט ההרפתקאות המדע הבדיוני "עולם היורה" (2015), ובתור אלזה בסרט הפנטזיה האפי "קינג ארתור: אגדת החרב" (2017). מקגראת' נולדה ב-3 בינואר 1983 בכפר אשפורד (אנ') שבמחוז ויקלו, אירלנד, בתם של פול, מתכנת מחשבים ושל מרי, מעצבת אופנה; יש לה שני אחים גדולים, שון, מנהל מדיה מקוונת, ורורי, שהוא מפיק קולנוע. היא למדה בבית הספר סנט אנדרו קולג' (אנ') בדבלין ולאחר מכן המשיכה את לימודיה בטריניטי קולג', שם למדה לתואר ראשון בהיסטוריה עם התמקדות בהיסטוריה של רוסיה. בשנת 2007, החלה לשחק לראשונה כאשר קיבלה תפקיד בסרט הטלוויזיה האירי "Damage", והיא הופיעה ב"פסטיבל דבלין" באותה שנה בהצגה "La Marea". בשנה שלאחר מכן שיחקה בסרט טלוויזיה נוסף, "Eden" וגם בסדרה "שושלת טיודור" בתפקיד אורח של בס. בשנת 2008 החלה לשחק בסדרה "מרלין", בה שיחקה את המכשפה מורגנה למשך חמש עונות וזהו תפקידה הידוע ביותר, עליו הייתה מועמדת לפרסים בפסטיבל מונטה קרלו בשתי קטגוריות. ב-2011 הופיעה בתור תלמה פורנס בסרט הדרמה הרומנטית "ווליס ואדוארד" שביימה מדונה, המבוסס על חיי המלך אדוארד השמיני בכיכובם של אבי קורניש, אנדראה רייסבורו ואוסקר אייזק. ב-2013 הופיעה בסדרת הדרמה "Dates" בתור קייט פוסטר ובסדרת הדרמה "דרקולה", בה היא גילמה את לוסי וסטנרה. ב-2015 שיחקה בשובר הקופות של קולין טרוורו "עולם היורה", בתפקיד זארה יאנג, העוזרת של קלייר דירינג (ברייס דאלאס הווארד) הנאלצת לשמור על שני אחייניה (ניק רובינסון וטיי סימפקינס). ב-2016 הופיעה בסדרה "פרונטיר" למשך שתי עונות בתור אליזבת קארות'רס. באותה שנה שיחקה בתפקיד ראשי בסדרת האנתולוגיה הקנדית "סלאשר", בתור שרה בנט. החל מאותה השנה הצטרפה לקאסט העונה השנייה של סדרת גיבורי העל "סופרגירל", בתור לינה לות'ר, אחותו למחצה של לקס לות'ר. בשנת 2017 שיחקה בסרט הפנטזיה "קינג ארתור: אגדת החרב" בתור אלסה. בשנת 2019 שיחקה בתפקיד הראשי במיני-סדרה האוסטרלית "Secret Bridesmaids' Business" בדמותה של ססקיה דה מרינדול. בשנת 2020, מקגראת' קריינה את הספר Islands of Mercy מאת רוז טרמיין. מדיה וקבצים בנושא קייטי מקגראת' בוויקישיתוף קייטי מקגראת', ברשת החברתית אינסטגרם קייטי מקגראת', במסד הנתונים הקולנועיים IMDb (באנגלית) קייטי מקגראת', באתר "אידיבי", מאגר הידע העברי לקולנוע ישראלי ועולמי קייטי מקגראת', באתר AllMovie (באנגלית) קייטי מקגראת', באתר Rotten Tomatoes (באנגלית) קייטי מקגראת', באתר Metacritic (באנגלית) קייטי מקגראת', במסד הנתונים הקולנועיים KinoPoisk (ברוסית)
על-קבוצת SAR

על-קבוצת SAR או Harosa (באנגלית ניתן לתרגם Supergroup כעל-קבוצה) היא קלייד הנהוג במיון הפילוגנטי של האיקריוטים והיא מכילה את שלוש הקבוצות של הסטראמנופילס, ה-Alveolates וה-Rhizaria. השם "SAR" הוא הלחם של האותיות הראשונות של כל אחת מהקבוצות האלה. בחלק מהניתוחים הפילוגנטיים מצרפים לקבוצה זאת גם את ה-Telonemia ואז שמה משתנה לTSAR Supergroup. תומאס קלבייר-סמית טבע ב-2010 את המונח "Harosa" כתת-ממלכה והוא הראשון שצירף את כל הקבוצות האלה במחקר כולל. אדל ונוספים המשיכו את עבודתו של קלבייר-סמית ב-2012 והגדירו על העל-קבוצה SAR כקבוצה מונופילטית. בעבודה הם הגדירו אותה כך: Sar: הקלייד הכוללני ביותר שיכיל את המינים Bigelowiella natans (מה-Rhizaria) ו-Tetrahymena thermophila (מה-Alveolata), וגם Thalassiosira pseudonana (מהסטראמנופילס). זהו ענף בעל בסיס משותף שכל האמורים מעלה נמצאים תחתיו. מטרתו העיקרית של קלייד זה הוא להראות את הקרבה בין הקבוצות השונות המרכיבות אותו ואת מוצאן המשותף. מדיה וקבצים בנושא על-קבוצת SAR בוויקישיתוף Archibald JM (בינואר 2009). "The puzzle of plastid evolution". Curr. Biol. 19 (2): R81–8. doi:10.1016/j.cub.2008.11.067. PMID 19174147. {{cite journal}}: (עזרה) Butler, Geraldine, ed. (2007). "Phylogenomics reshuffles the eukaryotic supergroups". PLoS ONE. 2 (8): e790. Bibcode:2007PLoSO...2..790B. doi:10.1371/journal.pone.0000790. PMC 1949142. PMID 17726520. "Phylogenomic analyses support the monophyly of Excavata and resolve relationships among eukaryotic "supergroups"". Proc. Natl. Acad. Sci. U.S.A. 106 (10): 3859–64. במרץ 2009. Bibcode:2009PNAS..106.3859H. doi:10.1073/pnas.0807880106. PMC 2656170. PMID 19237557. {{cite journal}}: (עזרה) "Ancient recruitment by chromists of green algal genes encoding enzymes for carotenoid biosynthesis". Mol. Biol. Evol. 25 (12): 2653–67. בדצמבר 2008. doi:10.1093/molbev/msn206. PMID 18799712. {{cite journal}}: (עזרה) Reeb, Vc; Peglar, Mt; Yoon, Hs; Bai, Jr; Wu, M; Siu, P; Grafenberg, Jl; Reyes-Prieto, A; Rümmele, Se; Gross, J; Bhattacharya, D, Interrelationships of chromalveolates within a broadly sampled tree of photosynthetic protists, Molecular Phylogenetics & Evolution 53, May 2009, עמ' 202–11 doi: 10.1016/j.ympev.2009.04.012. T. Cavalier-Smith (ביוני 2010). "Kingdoms Protozoa and Chromista and the eozoan root of the eukaryotic tree". Biol. Lett. 6 (3): 342–5. doi:10.1098/rsbl.2009.0948. PMC 2880060. PMID 20031978. אורכב מ-המקור ב-2020-05-20. נבדק ב-2018-10-09. {{cite journal}}: (עזרה) Sina M. Adl; Alastair G.B. Simpson; Christopher E. Lane; Julius Lukeš; David Bass; Samuel S. Bowser; Matthew W. Brown; Fabien Burki; Micah Dunthorn (2012). "The Revised Classification of Eukaryotes" (PDF). Journal of Eukaryotic Microbiology. 59 (5): 429–493. doi:10.1111/j.1550-7408.2012.00644.x. PMC 3483872. PMID 23020233. אורכב מ-המקור (PDF) ב-2017-08-25. נבדק ב-2018-10-09. Fabien Burki (2014). "The eukaryotic tree of life from a global phylogenomic perspective". Cold Spring Harbor Perspectives in Biology. 6 (5): 1–17. doi:10.1101/cshperspect.a016147. PMC 3996474. PMID 24789819.
נרקינידיים

נרקינידיים (שם מדעי: Narcinidae) היא משפחת דגי סחוס ימיים מסדרת החשמלנאים בתוכה ישנם ארבעה סוגים ושלושים מינים. בני משפחה זו דומים לנרקידיים אך קטנים יותר. הם בעלי סנפירי חזה גדולים ושטוחים ובעלי זנבות ארוכים אך דקים. בדומה לשאר החשמלנאים הם יכולים לשחרר גלי חשמל כדי להמם טרף או להרתיע אויבים. הם חיים במים מלוחים חמימים לאורך כל האוקיינוסים, בעיקר סביב חוליות, קרקעית בוצית, שוניות אלמוגים ובקרבת לגונות, חופים וגם במדפי היבשה עד עומק 1,071 מטר. בני המשפחה קטנים יחסית באורך 15-66 סנטימטר והם בעלי ראשים גדולים בעלי חוטם מעוגל, בו הם משתמשים לחפירה, ועיניים קטנות, פיות קטנים בעלי כיסויים קטנים סמוך לפתחם. הם בעלי 2 אונות גבוהות בתחילת הזנב. מינים אלה משריצי צאצאים חיים. צבעם שחור, לבן, צהבהב, חום או חום-אפרפר ולעיתים קרובות הוא מכוסה בכתמים דמויי עיניים. הכתמים והצבעים משמשים בעיקר להסוואתם. הם ניזונים ממיני דגי גרם ורכיכות שהם מהממים בשוק קטלני. עם זאת על אנשים השוק נמוך מכדי לפגוע באופן חזק והוא חלש בהרבה מחשמלם של מיני החשמלן הגדולים. Benthobatis - בו 4 מינים Diplobatis - בו 3 מינים Discopyge - בו 2 מינים Narcine - בו 21 מינים מדיה וקבצים בנושא נרקינידיים בוויקישיתוף נרקינידיים, באתר ITIS (באנגלית) נרקינידיים, באתר NCBI (באנגלית) נרקינידיים, באתר Animal Diversity Web (באנגלית) נרקינידיים, באתר האנציקלופדיה של החיים (באנגלית) נרקינידיים, באתר GBIF (באנגלית)
Chrysler VIP

Chrysler VIP (באנגלית: Chrysler VIP) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1969–1970. "Chrysler VF VIP" - יוצר ממאי 1969. "Chrysler VG VIP" - יוצר משנת 1970, היה הדגם הראשון באוסטרליה, אשר הורכב בו מיזוג אוויר כחלק אינטגרלי מהרכב, יוצרו 46,374 יחידות מהדגם. 4 דלתות מנוע קדמי מנוע בנזין מנוע הנעה אחורית מנועי 6 צילינדרים מנועי V8 צילינדרים דגם "Chrysler VIP", מודל "VG", שנת 1970 דגם "Chrysler VIP" דגם "VG" דגם "Chrysler VIP" דגם "VG" דגם "Chrysler VIP" מודל "VG" דגם ""Chrysler VIP מודל "VG" קרייזלר קרייזלר ביי קרייזלר מדיה וקבצים בנושא Chrysler VIP בוויקישיתוף Chrysler VIP, סרטון באתר יוטיוב Chrysler VIP, סרטון באתר יוטיוב קרייזלר וליאנט vf/ ראו "The New Valiant VIP" uniquecarsandparts.com.au/car_info_chrysler_valiant_vf קרייזלר ויפ revolvy.com/page/Chrysler-VIP "קרייזלר ויפ" דגם "VG" autocade.net/index.php/Chrysler_VIP_(VG "קרייזלר ויפ" shannons.com.au/club/enthusiasts/classicvaliants/garage/1971-chrysler-vg-vip "קרייזלר ויפ" מנוע V8 trademe.co.nz/motors/specialist-cars/hot-rods
טריגונים עגולים

טריגונים עגולים (שם מדעי: Urolophidae) היא משפחת דגי סחוס שטוחים מסדרת הטחנאים. הם חיים במימי האזור האינדו-פסיפי ובעיקר סמוך לחופי אוסטרליה. בני משפחה זו חיים במים רדודים וטרופיים לאורך החופים אך גם במים עמוקים. הם מצויים בצמוד לקרקעית הים ובה הם מסתתרים בחולות ובבוץ מסכנות. אורכם הממוצע 15-80 סנטימטר והם בעלי סנפירי חזה רחבים הנפרשים לצורה דמוית יהלום. חוטמם מופנה מעלה והם בעלי עיניים גדולות, סנפירי שת קטנים ומעולים וזנב קצר מאוד. בדרך כלל הם בעלי צבעים עמומים המסייעים להם בהסוואה. הם משריצים צאצאים חיים לתוך הים. לחלק מהמינים אחד או שני דרבנות ארסיים בקצה גבם, אותם הם מפנים לאויב שמתקרב. בטאים אלה הם טורפים של חסרי חוליות שונים ושל דגי גרם קטנים. טריגונים אלה נאכלים לעיתים נדירות אך נמצאים לעיתים בתוך רשתות גדולות. סוג ומין יחיד Spinilophus armatus Trygonoptera - בו 6 מינים Urolophus - בו 21 מינים הסוגים Urobatis ו-Urotrygon עברו למשפחה דומה, טריגונים עגולים אמריקאים. מדיה וקבצים בנושא טריגונים עגולים בוויקישיתוף טריגונים עגולים, באתר ITIS (באנגלית) טריגונים עגולים, באתר NCBI (באנגלית) טריגונים עגולים, באתר Animal Diversity Web (באנגלית) טריגונים עגולים, באתר האנציקלופדיה של החיים (באנגלית) טריגונים עגולים, באתר GBIF (באנגלית)
טריגונים עגולים אמריקאים

טריגונים עגולים אמריקאים (שם מדעי: Urotrygonidae) היא משפחת דגי סחוס שטוחים מסדרת הטחנאים. הם דומים לבני המשפחה טריגונים עגולים מהאזור האינדו פסיפי ובעבר נכללו בה אך שייכים לעל-משפחה עצמאית - Urotrygonoidea. כפי ששמם מרמז הם מצויים בעיקר סביב חופי אמריקה, הן הצפונית והן הדרומית אך חיים רק במים טרופיים או חמימים ממוזגים באוקיינוס השקט והאטלנטי. בדומה לטריגונים העגולים הם בעלי סנפירי חזה מעוגלים ורחבים המכירים מעין יהלום והם בעלי חוטם מעט רחב, זנב דקיק ללא שום סנפיר גבי ובעלי דוקרנים בתחילת הזנב. לרבים מהם צבעים מרהיבים הבולטים על קרקעית הים ומשמשים בעיקר לתקשורת. אורך מינים אלו 12-76 סנטימטר. תזונתם בדומה לרוב מיני הסדרה היא מחסרי חוליות שהם שולים מקרקעית הים וגם מדגי גרם קטנים. סוג Urobatis מין Urobatis concentricus מין Urobatis halleri מין אורובטיס ג'מייקנסיס (Urobatis jamaicensis) מין Urobatis maculatus מין Urobatis marmoratus מין Urobatis molleni - נכחד מין Urobatis pardalis מין Urobatis sloani - נכחד מין Urobatis tumbesensis סוג Urotrygon מין Urotrygon aspidura מין Urotrygon caudispinosus מין Urotrygon chilensis מין Urotrygon cimar מין Urotrygon microphthalmum מין Urotrygon munda מין Urotrygon nana מין Urotrygon peruanus מין Urotrygon reticulata מין Urotrygon rogersi מין Urotrygon serrula מין Urotrygon simulatrix מין Urotrygon venezuelae מדיה וקבצים בנושא טריגונים עגולים אמריקאים בוויקישיתוף טריגונים עגולים אמריקאים, באתר NCBI (באנגלית) טריגונים עגולים אמריקאים, באתר Animal Diversity Web (באנגלית) טריגונים עגולים אמריקאים, באתר GBIF (באנגלית)